Аԥсны ААР аусзуҩцәа рԥышәа еиздырҳауеит
19:23 05.09.2022 (ирҿыцуп: 20:56 05.09.2022)
АҞӘА, цәыббра 5 – Sputnik. Аԥсны адәныҟатәи аусқәа рминистрра аусзуҩцәа Урыстәыла ААР иатәу Адипломатиатә Академиаҟны рԥышәа еиздырҳауеит. Абри атәы аанацҳауеит ААР амедиацентр.
Аԥсуа дипломатцәа жәларбжьаратәи аизыҟазаашьақәеи Урыстәыла адәныҟатәи аполитикеи рҟны иҟоу иактуалтәу апроблемақәа ҭырҵаауеит.
Уи адагьы, цәыббра 15 рзы Аԥсны адәныҟаполитикатә усбарҭа аусзуҩцәеи Урыстәыла ААР аҿы ИАР атәылақәа аԥшьбатәи рдепартамент адиректори реиқәшәара азгәаҭоуп.